  Анжелика Тихонова корреспондент Кияса ёросысь Кибашлыослэн юртсы Быдӟым Атыкай ожын Вормонлы 75 ар тырмонлы сӥзьыса, туспуктэмъёсъя «Песянайлэн пӧзьёсыз но пыдвылъёсыз» («Варежки и носки моей бабушки») вожвылъяськон ялӥз. Со сярысь ужъюртлэн «ВКонтакте» мерлыко вотэсысь огиназ ивортэмын. Ож вакытэ уйёсы нылкышноос фронтэ келяны шуныт пыдвылъёс но пӧзьёс керттӥзы. Куд-ог кибашлыос ужъёссэс яркыт буёло сӥньысъёсын чеберъязы. Керттэм пыдвылъёс но пӧзьёс али но кулэлыксэс ӧз ыштэ. Пужыен керттэмъёсыз, кезьытлэсь утем сяна, ибырвесь но луо вожвылъяськонэз радъясьёс Вожвылъяськонэ пыриськон понна ужъёс вуо ини. Куд-ог ыстэм туспуктэмъёсы 20 аръёслэсь трос утьыса возем пӧзьыос но пыдвылъёс уськытэмын. Конкурсэ пыриськон понна пужыё пыдвылъёслэсь но пӧзьёслэсь туспуктэмъёссэс 1-тӥ куартолэзёзь радъясьёслэн «ВКонтакте» мерлыко вотэсысь  келяно, соос ас киын, анаен яке песянаен (ӵужанаен) керттэмын луыны быгато. Вӧзаз одно ик быдэстӥсьлэсь ним-тулзэ пусъёно, пужылэсь, керттэм арбериослэсь историзэс вераны но умой луоз. Вормисез куара сётонъя шараялозы.  Тодэ вайытом, Удмуртиын этномодельеръёс понна вожвылъяськон ялӥзы.  Тегъёс: Лулчеберет Удмуртия вожвылъяськон ВормонНунал БыдӟымАтыкайож Кияса киуж туспуктэм  